Dié D-Max het ŉ perfekte selfbeeldDaar is ŉ neiging om altyd die duurste, beste motors te wil besit. Met sekere voertuie is die middel-van-die-reeks- of soms die intreemodel na my mening dikwels die beste een. Ek kan aan ŉ paar sulke voorbeelde dink. Een wat dadelik by my opkom, is Toyota se 2.4-Hilux en Fortuner teenoor die 2.8. Ek’t ál die verskonings al gehoor. Nee, ek moet bokke laai, dís hoekom ek die 2.8 moet koop. Tjol. Die 2.4 kan ŉ ton dra, én 2 750 kg sleep … Nóg ŉ voorbeeld is die Isuzu D-Max 250 Hi-Ride-outo met uitgebreide kajuit. Vir R411 300 kry jy ŉ puik bakkie. Ja, hy’t staalwiele, maar dit ry nét so gemaklik soos sierwiele én is minder van ŉ diefstalrisiko. Die enjin bied 100 kW en 320 Nm. Ek het al baie tyd met dié enjin deurgebring … met ŉ handrat én ŉ outo – en die bakkie is dooddollies. ŉ Mens het werklik niks meer nodig nie. Hy kan ook ŉ ton dra en twee ton sleep. Die vyfspoed-outo-ratkas sal soos ŉ droom swaar vragte trek en dra sonder om ŉ koppelaar te beskadig. Aan die binneruim is die bakkie heel gemaklik. Daar is geen fieterjasies nie … net lugreëling, elektriese vensters en ŉ draadloos. Daar is twee lugsakke, ABS en EBD, asook stabiliteitsbeheer om dinge veilig te hou. Ons het ongeveer 500 km getrotseer, plaas toe en terug. Die D-Max het nie een keer gekla nie. Hy toer lekker op die snelweg en gee so 9 ℓ/100 km teen 120 km/h. Vir die manne wat ŉ werkesel sonder enige foefies soek, kan ek aan geen beter bakkies dink as dié drie intreevlak-mededingers nie. Die 2.5-outo-reeks lyk só: Die kompetisie lyk só: 5 jaar/ 90 000 km- diensplan 6 jaar/ 90 000 km- diensplan 9-dienste- diensplan